L'actor Jorge Sanz presenta el seu espectacle “Tiempo” a l'Eliana
02 de febrer de 2017

Dissabte que ve 8 d'abril, arriba a l'Eliana l'espectacle “Tiempo”, de la mà de l'actor Jorge Sanz. Es tracta d'un monòleg escrit per Quim Masferrer i dirigit per Ramon Fontserè, que es presentarà en l'Auditori Municipal de la localitat, a les 19:00 hores.

“Tiempo” és una obra que, a mig camí entre la comèdia i la tragèdia, narra l'última hora i mitja d'un pacient terminal en cadira de rodes. Durant aquest temps, el personatge tindrà la plena llibertat de dir tot el que pensa, de passar comptes i de saltar-se les normes polítiques, socials i morals sense preocupar-se de les conseqüències. El comptador va descomptant minuts mentre l'actor s'enfronta a temes com la humanitat, la vida, la mort, els records, la ira, la venjança… En definitiva, té “la llibertat de riure's del mort i de qui el vetla (el públic)”.

Jorge Sanz ha participat en altres obres de teatre com a “Crimen perfecto”, “Descalzos por el parque” o “Arsénico, por favor”; i també en diferents sèries de televisió (“El hombre de tu vida”, “Águila roja”, “Hospital central”, etc.). No obstant açò, ha protagonitzat una llarga trajectòria en el cinema, en convertir-se en un dels actors joves més prolífics del panorama cinematogràfic nacional. Així doncs, ha actuat en més de seixanta pel·lícules, tals com: “La reina de España”, “Tiempo de tormenta”, “Cuba”, “La niña de tus ojos”, “Orquesta Club Virginia”, “La miel”, etc.

La Regidoria de Cultura recorda que la venda anticipada d'entrades es pot fer a través de la web www.elientrada.es. El preu de l'entrada general és de 10 euros i 8 euros, per al públic infantil i persones jubilades.